( 329 ) 
et faisoit présenter et donner à cascune carice (?) une fleur de 
lis de argent pesant vi] estrelins. Et le heure du souper venue 
ledit prince descendi de sondit palaix et ala lui et son estat en 
la grande halle de la ville où les tables estoient mises et toutes 
choses préparées, et illec fut fait ung rice et noble soupper, car 
pluiseurs vénérables et honnourables personnes y estoient ap- 
pellées et invitées qui y furent tant de dehors comme de de- 
dens. Auquel soupper tous les estrangiers furent supportez de 
escot et ceulx de la ville de aulcune partie. Et, ledit soupper fait, 
le Prince de Amours descendi de illec et monta en sondit palaix, 
c’est assavoir en la Halle des doiens, devant laquele estoit j 
hourt en manière accoustumée, supz lequel furent recordez 
pluiseurs chants roiaulx intitulez et continués des haulx, mi- 
raculeux et victorieux fais des rois de France, et espécialement 
de ceulx qui estoient advenus en la réacquisition de Normendie, 
de Bourdelois et de Baionne , puis ne avoit gaires , sous la main 
et conduite du roi Charles vij° de ce nom, par les réthoriciens 
de dehors qui les avoient fais et composez , car ceulx de la ville 
n'y povoient rien gaigner. Et pareillement furent recordées 
pluiseurs amoureuses par lesdits réthoriciens. Et tous les re- 
cords fais on appella celui qui avoit fait le meilleur chant roial 
pour la première ligne de icelui, lequel il lut de recief, et, ce 
fait, on lui présenta et donna le joiel accoustumé, c’est assavoir 
ung escu de France de argent pesant ij unces. Et après celui 
qui avoit fait le meilleur après auquel, celui leu de recief, on 
présenta et donna un dolphin de argent pesant un unce, les- 
dits joiaulx , c’est assavoir le escu et dolphin couronnés de cou- 
ronnes de argent dorées. Et après ce fut pareillement appellé 
celui qui avoit fait la meilleure amoureuse pour la première 
ligne de icelle ; laquele de recief leue, on lui présenta et donna 
une couronne de argent pesante ij unces. Et après celui qui 
avoit fait la meilleure ensievant auquel, icelle accordée de re- 
cief, on présenta et donna 1 capiel de argent pesant une unce. 
Et après lesdits records furent juez auleuns joieulx jus de per- 
sonnage , puis s’en ala cascun à son domicile ou hostellerie. 
